Source: http://www.bihon.ro/csm-oradea-ataca-promovarea-la-barajul-de-la-buzau/1110570
Timestamp: 2018-06-25 17:30:35+00:00

Document:
CSM Oradea ataca promovarea la barajul de la Buzau - BIHON
CSM Oradea ataca promovarea la barajul de la Buzau
la	21. mai 2012 14:56
La Buzău are loc în acest weekend turneul de baraj pentru promovarea în Liga Naţională de handbal masculin.
La baraj participă câştigătoarele şi echipele clasate pe locurile secunde în cele două serii ale Diviziei A (CSM Bacău şi HC Vaslui, respectiv CSM Oradea şi HC Minaur Baia Mare), respectiv ocupantele locurilor 11 şi 12 din Liga Naţională – U Transilvania Cluj-Napoca şi CSM Ploieşti. Cele şase formaţii sunt împărţite în două grupe. CSM Oradea, câştigătoarea Seriei B din Divizia A, se află într-o grupă cu HC Vaslui şi una din echipele provenite din Liga Naţională. Desemnarea acesteia se va face abia la şedinţa tehnică din ziua de debut a barajului, joi, 24 mai. CSM Oradea joacă în prima zi cu HC Vaslui, urmând să întâlnească sâmbătă, 26 mai, Clujul sau Ploieştiul. Câştigătoarele celor două grupe vor promova în Liga Naţională.
Echipa orădeană s-a pregătit cu asiduitate pentru acest baraj. CSM a disputat două meciuri de pregătire în compania unor echipe de Liga Naţională, ambele în deplasare, cu HC Caraş Severin Reşiţa, scor 30-32 (15-16), respectiv cu Potaissa Turda, scor 30-31 (13-18). „Obiectivul nostru este să facem o figură cât mai frumoasă, să jucăm un handbal bun şi să încercăm să promovăm. Va fi un baraj foarte dificil, datorită prezenţei celor două echipe venite din Liga Naţională. Nu avem o preferinţă cu care din ele să jucăm în grupă, să vedem ce ne vor hărăzi sorţii. Pornim cu şansa a doua, dar suntem decişi să luptăm pentru promovare”, ne-a declarat antrenorul CSM Oradea, Sebastian Tudor.
LOTUL ECHIPEI CSM ORADEA:
Marius Bistrean, Eugen Leu, Adrian Gale – portari; Eduard Scripnic, Vlad Avram – extreme dreapta; Valentin Iştoc, Ionuţ Mincan – interi dreapta; Andrei Macovei – conducător de joc şi căpitanul echipei; David Radu, Cristian Maxim, Răzvan Radu – interi stânga; Alex Farcaş, Şerban Sava – extreme stânga; Răzvan Farcaş, Ioan Papuc, Ionuţ Luca – pivoţi.

References: CSM 
 CSM 
 CSM 
 CSM 
 CSM 
 CSM 
 CSM 
 CSM